En 26-årig bagersvend fra Saltum brugte det falske navn Mike og påstod, at han sad i fængsel, da han startede sexdating med den nu dræbte 43-årige Tina Olsen i Brovst i Nordjylland. Manden og kvinden fik deres første kontakt på nettet, otte måneder før hun døde, og de nåede at møde hinanden tre-fire gange. Efter anklagen blev kvinden dræbt i sin lejlighed en nat i julen 2010, stranguleret med to elledninger. Men manden nægter både drab og de subsidiære anklager om vold med døden til følge og uagtsomt manddrab. Det var et uheld, forklarer manden for nævningerne i retten i Hjørring tirsdag. - Jeg søgte en ældre, moden kvinde. Det var en fantasi, sagde den 26-årige om sit forhold til den enlige kvinde. Hun blev opsøgt af manden efter en våd julefrokost, hvor han havde drukket meget og også havde indtaget amfetamin. Han forklarede sin kæreste, at han var blevet kaldt på arbejde, da han forlod sit hjem i Saltum om natten og kørte sydpå til kvinden i Brovst. - Hun bad mig om at binde ledninger om halsen på sig. Det skulle være ligesom et hundehalsbånd, sagde den drabstiltalte. - Jeg skulle trække i ledningerne, mens vi havde sex, sagde han i retten. Han forklarede også, at kvinden bad om analsex og bad ham om at straffe sig med en dildo. Drabet skyldtes kvælning, mener anklageren, statsadvokatassessor Søren Beckermann. Kvinden blev fundet nøgen i sin seng om morgenen den 27. december 2010. Hun havde to ledninger om halsen og var tilsyneladende stranguleret. Hendes hænder var bundet på ryggen med to viskestykker, og hun havde en såkaldt sovemaske på. Anklageren oplyser, at kvinden havde levet alene i sin lejlighed i Brovst siden 2007, efter hun gik fra sin daværende kæreste. Siden har hun haft mange mandlige bekendte, som hun fandt via internettet.

Referat:
[size=2]Efter sexdating mødtes 26-årig mand med 43-årig enlig kvinde. Han nægter at have dræbt hende under sexleg.
[/size]